PMIndiaData/PMIndiaSum huggingface dataset:
ভিন্নভাবে সক্ষমদের নিয়ে কাজের ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভিন্নভাবে সক্ষমদের নিয়ে কাজ করার ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। কেন্দ্রের ভিন্নভাবে সক্ষমদের ক্ষমতায়ন দপ্তর এবং চিলি সরকার সংশ্লিষ্ট ক্ষেত্রে দ্বিপাক্ষিক সহযোগিতা বৃদ্ধির জন্য সমঝোতাপত্রটিতে স্বাক্ষর করেছে। এর ফলে, দু’দেশের পারস্পরিক সম্পর্ক আরও দৃঢ় হবে। ভিন্নভাবে সক্ষমদের সহযোগিতার জন্য দুটি দেশ যেসব ক্ষেত্রে কাজ করবে, সেগুলি হ’ল : ১) ভিন্নভাবে সক্ষমদের জন্য গৃহীত নীতি ও পরিষেবা সংক্রান্ত তথ্যের আদান-প্রদান, ২) অন্যান্য তথ্যের আদান-প্রদান, ৩) ভিন্নভাবে সক্ষমদের সাহায্যের জন্য ব্যবহৃত সরঞ্জামে যে প্রযুক্তিকে কাজে লাগানো হয়, সে সংক্রান্ত বিষয়ে সহযোগিতা, ৪) ভিন্নভাবে সক্ষমদের ক্ষেত্রে পারস্পরিক স্বার্থ সংশ্লিষ্ট বিভিন্ন প্রকল্পের বাস্তবায়ন, ৫) দ্রুত শনাক্তকরণের মধ্য দিয়ে প্রতিবন্ধকতাকে প্রতিহত করা, ৬) সংশ্লিষ্ট ক্ষেত্রের বিশেষজ্ঞ, শিক্ষাবিদ ও প্রশাসনিক কর্মীদের আদান-প্রদান। এই সমঝোতাপত্রের মাধ্যমে বিভিন্ন প্রকল্পে কিভাবে ব্যয় করা হবে, সে বিষয়টি স্পষ্টভাবে উল্লেখ করা আছে। প্রয়োজনীয় আর্থিক সম্পদের ব্যবস্থা করে উভয় সরকার আলাপ-আলোচনার মাধ্যমে ব্যয়ের দিকটি নিশ্চিত করবে। যে দেশ থেকে প্রতিনিধিরা আসবেন, তাঁদের যাতায়াতের খরচ সংশ্লিষ্ট দেশ বহন করবে। অন্যদিকে, যে দেশে আলোচনাচক্র বা বৈঠক হবে, সেই বৈঠক বা আলোচনাচক্রের ব্যয়ভার সংশ্লিষ্ট দেশ বহন করবে। ভারত ও চিলির মধ্যে উষ্ণ সৌহার্দ্যপূর্ণ সম্পর্ক রয়েছে। ২০১৯-২০ সময়কালে উভয় দেশের মধ্যে কূটনৈতিক সম্পর্কের ৭০ বছর পূর্ণ হ’ল। ২০০৫ ও ২০০৯ সালে চিলির রাষ্ট্রপতির ভারত সফর সহ উচ্চ পর্যায়ের সরকারি প্রতিনিধিদের সফর দু’দেশের মধ্যে নিবিড় যোগাযোগের মাধ্যমে এই দ্বিপাক্ষিক সম্পর্ককে আরও দৃঢ় করেছে।
জৈব প্রযুক্তি ক্ষেত্রে ভারত ও ফিনল্যান্ডের মধ্যে মউ স্বাক্ষরের প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ভারত ও ফিনল্যান্ডের মধ্যে জৈব প্রযুক্তি ক্ষেত্রে পারস্পরিক স্বার্থ সংশ্লিষ্ট বিষয়গুলিতে সহযোগিতার লক্ষ্যে মউ স্বাক্ষরের প্রস্তাবটি অনুমোদিত হয়েছে। এই মউ স্বাক্ষরের ফলে, শিল্প-কেন্দ্রিক উদ্ভাবন তথা সীমান্ত পারের প্রকল্পগুলির জন্য তহবিলের সংস্থান তথা রূপায়ণ সম্ভব হবে। এমনকি, সংশ্লিষ্ট ক্ষেত্রগুলিতে গবেষণা উন্নয়ন ও উদ্ভাবনের সুযোগ-সুবিধা বাড়বে। মউ স্বাক্ষরের উদ্দেশ্য হ’ল – ভারত ও ফিনল্যান্ডের মধ্যে দীর্ঘ মেয়াদী গবেষণা উন্নয়ন ও উদ্ভাবনমূলক সহযোগিতা ব্যবস্থা গড়ে তোলার বিষয়টি ত্বরান্বিত হবে। এছাড়াও, দু’দেশের সংশ্লিষ্ট ক্ষেত্রের সংস্থাগুলির মধ্যে সহযোগিতামূলক যোগাযোগ গড়ে উঠবে এবং পারস্পরিক সম্পর্ক আরও নিবিড় হবে। দু’দেশের বিজ্ঞানী, গবেষক ও শিল্প সংস্থাগুলির মধ্যে জ্ঞানের আদান-প্রদান এই মউ স্বাক্ষরের ফলে বৃদ্ধি পাবে বলে আশা করা হচ্ছে।
ভারত ও বাংলাদেশের মধ্যে দৃশ্য-শ্রাব্য বা অডিও-ভিস্যুয়াল সহ-প্রযোজনা সংক্রান্ত চুক্তিতে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভারবৈঠকে বুধবার ভারত ও বাংলাদেশের মধ্যে অডিও-ভিস্যুয়াল সহ-প্রযোজনা সংক্রান্তচুক্তির বিষয়ে অনুমোদন দেওয়া হয়ে। এই চুক্তির বৈশিষ্ট্য হল, · চলচিত্র ও তথ্যচিত্র ও অ্যানিমেশন সংক্রান্তফিল্মের সহ-প্রযোজনা এই চুক্তির আওতায় আসবে। · প্রস্তাবিত চুক্তি অনুসারে অডিও-ভিস্যুয়ালসহ-প্রযোজনা দুটি দেশেরই সংশ্লিষ্ট বিধি-নিয়ম মেনে জাতীয় পর্যায়ে যেকোন অডিও-ভিস্যুয়ালকাজের ক্ষেত্রে দেয় সুযোগ-সুবিধা পাওয়ার অধিকারী হবে। · এটি দুটি দেশের মধ্যে শিল্প-সংস্কৃতিগত বিনিময়েরপ্রসার ঘটাবে এবং দু-দেশের মানুষের মধ্যে সমঝোতা ও সৌহার্দ্য বৃদ্ধি করবে। · আমাদের অডিও-ভিস্যুয়াল সফটওয়্যারের ক্ষমতা বাড়ানোএবং তা দেখানোর সুযোগ দেবে এই সহ-প্রযোজনা। · অডিও-ভিস্যুয়াল সহ-প্রযোজনার আওতায় শিল্পী থেকেশুরু করে কারিগরি এবং বর্হিভূত মানুষজনের কর্মসংস্হার বৃদ্ধিরও সুযোগ ঘটবে। আর তারফলে দুই দেশেরই মোট দেশীর উৎপাদন(জিডিপি)বাড়বে। · এইসব সহ-প্রযোজনায় শুটিং-এর সময় ভারতের স্হানীয়মানুষকে কাজে লাগানোর ফলে বিশ্বে প্রার্থিত শুটিং কেন্দ্র হিসেবে ভারতের যোগ্যতা বাড়বে। · ভারত এপর্যন্ত ব্রিটেন, জার্মানী, ব্রাজিল, ইটালী,ফ্রান্স, স্পেন, পোল্যান্ড, নিউজিল্যান্ড, কানাডা, চীন এবং দক্ষিণ কোরিয়ার সঙ্গেএই অডিও-ভিস্যুয়াল সহ-প্রযোজনার চুক্তি স্বাক্ষর করেছে।
বতর্মান এই কঠিন পরিস্থিতিতে ভারত-ব্রাজিল অংশীদারিত্ব আগের চেয়েও অনেক বেশি মজবুত বলে জানিয়েছেন প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন বর্তমানের এই কঠিন পরিস্থিতিতে ভারত-ব্রাজিল অংশীদারিত্ব আগের চেয়েও অনেক বেশি মজবুত। ব্রাজিলে হাইড্রক্সিক্লোরোকুইন সরবরাহ নিয়ে ভারত যে সিদ্ধান্ত নিয়েছে, তাকে স্বাগত জানিয়ে প্রধানমন্ত্রীকে ধন্যবাদসূচক ট্যুইট করেছিলেন সে দেশের রাষ্ট্রপতি জাইর এম বলসোনারো।এর উওরে প্রধানমন্ত্রী আজ একথা জানিয়েছেন। প্রত্যুত্তরের ট্যুইটে প্রধানমন্ত্রী বলেছেন, ” বিশ্বব্যাপী এই মহামারীর বিরুদ্ধে মানবতার লড়াইতে ভারত সাহায্য করতে বদ্ধপরিকর “।
প্যারাঅলিম্পিক্স গেমসে পুরুষদের ডিস্কাস থ্রো-এ ব্রোঞ্জ পদক জেতায় বিনোদ কুমারকে প্রধানমন্ত্রীর অভিনন্দন

নতুন দিল্লি, ২৯শে আগস্ট, ২০২১ প্রধানমন্ত্রী শ্রী নরেন্দ্র মোদী টোকিওতে প্যারাঅলিম্পিক্সে গেমসে পুরুষদের ডিস্কাস থ্রো-এ ব্রোঞ্জ পদক জেতায় বিনোদ কুমারকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ বিনোদ কুমারের অনবদ্য প্রদর্শনে ভারত তাঁকে ধন্যবাদ জানায়! ব্রোঞ্জ পদক জেতায় তাঁকে অভিনন্দন। তাঁর কঠোর পরিশ্রম ও অধ্যবসায়ের জন্য তিনি নজরকাড়া সাফল্য অর্জন করেছেন। #Paralympics"
কচ্ছ এলাকার অধিবাসীদের নববর্ষ উপলক্ষে শুভেচ্ছা ও অভিনন্দন প্রধানমন্ত্রীর

গুজরাটের কচ্ছ এলাকার অধিবাসীরা আজ নববর্ষ পালন করছেন। এই উপলক্ষে, সেখানকার অধিবাসীদের শুভেচ্ছা ও অভিনন্দন জানিয়েছেন প্রধানমন্ত্রী। এক বার্তায় প্রধানমন্ত্রী বলেছেন, “কচ্ছ অঞ্চলে আজ নববর্ষ পালিত হচ্ছে। আশাধি বিজ-এর এই শুভ মূহুর্তে উৎসবে অংশগ্রহণকারী সকলকে আমার অভিনন্দন। এই বছরটি সকলের আনন্দ ও সমৃদ্ধির মধ্য দিয়ে কাটুক, এই প্রার্থনা জানাই”।
কেন্দ্রীয় মন্ত্রিসভা সরকারি, বেসরকারি অংশীদারিত্বে অপ্টিকাল ফাইবার সংযোগের মাধ্যমে ১৬টি রাজ্য ও বাসযোগ্য সমস্ত গ্রামে ভারতনেট প্রকল্প রূপায়ণের প্রস্তাব অনুমোদন করেছে

১৬টি রাজ্যে সরকারি-বেসরকারি অংশীদারিত্বের ভারতনেট কর্মসূচি রূপায়ণে ১৯,০৪১ কোটি টাকা পর্যন্ত ভায়াবিলিটি তহবিল সংস্থানে মন্ত্রিসভার সায় দেশের বাকি রাজ্য/কেন্দ্রশাসিত অঞ্চলগুলিতেও ভারতনেট যোগাযোগ ব্যবস্থার সম্প্রসারণে মন্ত্রিসভার অনুমোদন প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের ১৬টি রাজ্যে সরকারি-বেসরকারি অংশীদারিত্বের ভিত্তিতে ভারতনেট সংশোধিত কর্মসূচি রূপায়ণে অনুমতি মিলেছে। এই কর্মসূচি গ্রাম পঞ্চায়েতগুলির পাশাপাশি, বসবাসযোগ্য সমস্ত গ্রামেও রূপায়িত হবে। সংশোধিত কর্মসূচির মাধ্যমে নতুন সংযোগ স্থাপন, ইতিমধ্যেই চালু পরিষেবার মানোন্নয়ন, নেট পরিষেবার সুষ্ঠু পরিচালনা, রক্ষণা-বেক্ষণ ও তার সদ্ব্যবহারে অগ্রাধিকার দেওয়া হবে। কর্মসূচি রূপায়ণের জন্য আন্তর্জাতিক দরপত্র আহ্বান প্রক্রিয়ার মাধ্যমে সংশ্লিষ্ট রূপায়ণকারী সংস্থাকে চিহ্নিত করা হবে। সরকারি-বেসরকারি অংশীদারিত্বের ভিত্তিতে ভারতনেট কর্মসূচি রূপায়ণে ভায়াবিলিটি গ্যাপ ফান্ডিং বা সম্ভাব্য তহবিল ঘাটতি বাবদ আর্থিক সংস্থান হিসাবে সর্বাধিক ১৯ হাজার ৪১ কোটি টাকার সংস্থান করা হবে। মন্ত্রিসভার আজকের বৈঠকে যে রাজ্যগুলিতে এই কর্মসূচি রূপায়ণে অনুমতি দেওয়া হয়েছে, তার মধ্যে পশ্চিমবঙ্গ সহ রয়েছে – কেরল, কর্ণাটক, রাজস্থান, হরিয়ানা, উত্তর প্রদেশ, আসাম, মেঘালয়, মণিপুর, মিজোরাম, ত্রিপুরা প্রভৃতি। ভারতনেট কর্মসূচির মাধ্যমে গ্রাম পঞ্চায়েত সহ ৩ লক্ষ ৬১ হাজার গ্রামে ভারতনেট পরিষেবা পৌঁছে যাবে। এছাড়াও মন্ত্রিসভা উপরোক্ত ১৬টি রাজ্য বাদে বাকি রাজ্য/কেন্দ্রশাসিত অঞ্চলগুলির বসবাসযোগ্য সমস্ত গ্রামে ভারতনেট কর্মসূচি সম্প্রসারণে নৈতিক অনুমোদন দিয়েছে। টেলিযোগাযোগ দপ্তর এই রাজ্য/কেন্দ্রশাসিত অঞ্চলগুলিতে কর্মসূচি রূপায়ণে পৃথক পন্থা-পদ্ধতি গ্রহণে কাজ করবে। সরকারি-বেসরকারি অংশীদারিত্বের ভিত্তিতে ভারতনেট কর্মসূচি রূপায়ণে আরও গতি আসবে। সেই সঙ্গে, পরিষেবার মান বজায় রাখা ও সদ্ব্যবহার আরও সুনিশ্চিত হবে। একইসঙ্গে, দ্রুত রূপায়ণের ফলে রাজস্ব সংগ্রহের সম্ভাব্য পথা খুলে যাবে। বসবাসযোগ্য সমস্ত গ্রামে ভারতনেট কর্মসূচি সম্প্রসারণের উদ্দেশ্য হ’ল – এক নির্ভরযোগ্য, গুণমানসম্পন্ন ও হাইস্পীড ব্রডব্যান্ড পরিষেবা প্রদান করা, যাতে কেন্দ্র ও রাজ্য সরকারগুলির যাবতীয় পরিষেবা ইন্টারনেটের মাধ্যমেই মানুষের কাছে পৌঁছে দেওয়া যায়। এই ইন্টারনেট পরিষেবা রূপায়িত হলে অনলাইন শিক্ষা, টেলিমেডিসিন, দক্ষতা বৃদ্ধি, ই-বাণিজ্য ও অন্যান্য ক্ষেত্রে বিভিন্ন পরিষেবা প্রায় বাড়ির দোরগোড়াতেই মিলবে। ব্যক্তি-বিশেষ থেকে প্রতিষ্ঠান সহ বিভিন্ন পক্ষ এই পরিষেবা ব্যবহার করলে, তা থেকে রাজস্ব সংগ্রহের পরিমাণও বাড়বে। গ্রামাঞ্চলে ব্রডব্যান্ড পরিষেবার সম্প্রসারণ ঘটলে ডিজিটাল সুযোগ-সুবিধার ক্ষেত্রে গ্রাম-শহর বৈষম্য দূর করা সম্ভব হবে। পক্ষান্তরে, ডিজিটাল ভারত কর্মসূচির উদ্দেশ্যগুলি পূরণ করা আরও ত্বরান্বিত হবে। এই কর্মসূচি রূপায়ণের ফলে প্রত্যক্ষ ও পরোক্ষ কর্মসংস্থানের পাশাপাশি, আয়ের একাধিক উৎস খুলে যাবে বলে মনে করা হচ্ছে। সরকারি-বেসরকারি অংশীদারিত্বের ভিত্তিতে ভারতনেট পরিষেবা নিম্নলিখিত গ্রাহক-বান্ধব সুযোগ-সুবিধা পৌঁছে দেবে : • বেসরকারি পরিষেবা দাতাদের মাধ্যমে গ্রাহক কল্যাণে উদ্ভাবনমূলক প্রযুক্তির ব্যবহার বাড়বে। • উচ্চ গুণমানসম্পন্ন পরিষেবা এবং গ্রাহকদের জন্য আরও দ্রুত পরিষেবা। • নেটওয়ার্ক ব্যবস্থায় দ্রুত অগ্রগতি ও যোগাযোগ। • আরও বেশি ন্যায়সঙ্গত নেট-মাশুল। • সকলের কাছে অনলাইন পরিষেবা গ্রহণের সুবিধা। ভারতনেট কর্মসূচি রূপায়িত হলে ইন্টারনেট পরিষেবা গ্রহণে সাধারণ মানুষের অর্থ সাশ্রয় হবে।
নাগপুর রেলওয়ে স্টেশন থেকে বন্দে ভারত এক্সপ্রেসের যাত্রার সূচনা প্রধানমন্ত্রীর

নাগপুর রেলওয়ে স্টেশনের ১ নম্বর প্ল্যাটফর্ম থেকে আজ প্রধানমন্ত্রী শ্রী নরেন্দ্র মোদী নাগপুর এবং বিলাসপুরের মধ্যে সংযোগকারী বন্দে ভারত এক্সপ্রেসের যাত্রার সূচনা করলেন। প্রধানমন্ত্রী বন্দে ভারত এক্সপ্রেস ট্রেনের কোচগুলি ঘুরে দেখেন এবং ট্রেনে যে সমস্ত সুযোগ-সুবিধা রয়েছে তা খতিয়ে দেখেন। বন্দে ভারত এক্সপ্রেসের লোকোমোটিভ ইঞ্জিনের কন্ট্রোল সেন্টার প্রধানমন্ত্রী ঘুরে দেখেন এবং নাগপুর ও আজনি রেলওয়ে স্টেশনের উন্নয়নমূলক পরিকল্পনাগুলির অগ্রগতি সম্পর্কে খোঁজখবর নেন। এই ট্রেন চালু হওয়ার ফলে নাগপুর থেকে বিলাসপুরের যাত্রার সময়কাল সাত-আট ঘন্টা থেকে কমে এখন সাড়ে পাঁচ ঘন্টায় দাঁড়াবে। প্রধানমন্ত্রী এক ট্যুইটে বলেন – “নাগপুর ও বিলাসপুরের মধ্যে বন্দে ভারত এক্সপ্রেসের যাত্রার সূচনা করলাম। এই ট্রেন চালু হওয়ার ফলে সংযোগ উল্লেখযোগ্যভাবে বৃদ্ধি পাবে।” নাগপুর রেলওয়ে স্টেশনে পৌঁছনোর সময় প্রধানমন্ত্রীর সঙ্গে ছিলেন মহারাষ্ট্রের মুখ্যমন্ত্রী শ্রী একনাথ সিন্ধে, রাজ্যপাল শ্রী ভগৎ সিং কোশিয়ারি, উপ-মুখ্যমন্ত্রী শ্রী দেবেন্দ্র ফড়নবিশ ও কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি। প্রেক্ষাপট এই ট্রেনের যাত্রা সূচনার ফলে একদিকে পর্যটন প্রসার লাভ করবে, অন্যদিকে তেমনই যাত্রার অভিজ্ঞতাও অনেক আরামদায়ক হবে। নাগপুর থেকে বিলাসপুর সফরের সময় কমে সাড়ে পাঁচ ঘন্টা দাঁড়াবে। দেশের এটি ষষ্ঠ বন্দে ভারত ট্রেন। অতীতের তুলনায় এটির সংস্করণ অনেক উন্নত মানের। ট্রেনটির ওজন অনেক হালকা হওয়ায় এটি অনেক বেশি দ্রুতগামী এবং কম সময়ে যাত্রাপথ অতিক্রম করতে পারে। দ্বিতীয় পর্যায়ের বন্দে ভারত অনেক উন্নতমানের এবং উন্নত সুবিধা সম্বলিত। কেবলমাত্র ৫২ সেকেন্ডে ০ থেকে ১০০ কিলোমিটার গতিতে পৌঁছে এটি পৌঁছে যেতে পারে। এটির সর্বোচ্চ গতিবেগ ঘন্টায় ১৮০ কিলোমিটার। পূর্বের বন্দে ভারত এক্সপ্রেসগুলির ওজন যেখানে ছিল ৪৩০ টন, বর্তমান এই বন্দে ভারতের ওজন সেখানে কমে দাঁড়িয়ে ৩৯২ টনে। চাহিদার ভিত্তিতে ওয়াই-ফাই সংযোগ রয়েছে এই ট্রেনে। তথ্য প্রদানের জন্য অতীতে যেখানে ছিল ২৪ ইঞ্চি স্ক্রিন, বর্তমানে প্রতিটি কোচে ৩২ ইঞ্চি স্ক্রিন লাগানো হয়েছে। বন্দে ভারত এক্সপ্রেস পরিবেশ-বান্ধব এবং এর শীততাপ নিয়ন্ত্রণ যন্ত্রগুলি ১৫ শতাংশের বেশি শক্তি সাশ্রয় করতে পারে। এই ট্রেনগুলির একজিকিউটিভ কোচগুলির সিট ১৮০ ডিগ্রি পর্যন্ত ঘুরতে পারে। নতুন নকশার বন্দে ভারত এক্সপ্রেসে চণ্ডীগড়ের সেন্ট্রাল সায়েন্টিফিক ইন্সট্রুমেন্টস অর্গানাইজেশন (সিএসআইও) অনুমোদিত বায়ু শোধনের অত্যাধুনিক ব্যবস্থা রয়েছে। দ্বিতীয় দফার বন্দে ভারত এক্সপ্রেসে সফর বিমান যাত্রার মতো আরামদায়ক। এতে সংঘর্ষ নিরোধক ব্যবস্থা – ‘কবচ’-এর মতো অত্যাধুনিক সুরক্ষার সুবিধা রয়েছে।
পুনেতে নির্মীয়মাণ ভবনে দুর্ঘটনায় প্রাণহানীর খবরে প্রধানমন্ত্রীর শোকপ্রকাশ

নতুনদিল্লি, ৪ঠা ফেব্রুয়ারি, ২০২২ প্রধানমন্ত্রী শ্রী নরেন্দ্র মোদী পুনেতে নির্মীয়মাণ ভবনে দুর্ঘটনায় প্রাণহানীর খবরে শোকপ্রকাশ করেছেন। এক ট্যুইট বার্তায় প্রধানমন্ত্রীর দপ্তর থেকে বলা হয়েছে, “পুনেতে নির্মীয়মাণ ভবনে দুর্ঘটনায় প্রাণহানীর খবরে আমি মর্মাহত। স্বজনহারা পরিবারগুলিকে শোকের এই সময়ে সমবেদনা জানাই। এই দুর্ঘটনায় যারা আহত হয়েছেন, তাঁদের দ্রুত আরোগ্য কামনা করিঃ প্রধানমন্ত্রী @narendramodi"
তেল ও গ্যাস আহরণ ক্ষেত্রেআবিষ্কৃত ক্ষুদ্র খনি এলাকা নীতির সম্প্রসারণ প্রস্তাবে সম্মতি কেন্দ্রীয়মন্ত্রিসভার

তেল ও গ্যাস আহরণেরলক্ষ্যে আবিষ্কৃত ক্ষুদ্র খনি অঞ্চল সম্পর্কিত যে নীতিটি ২০১৫-র ১৪ অক্টোবর তারিখেবিজ্ঞাপিত হয়েছিল, তা চিহ্নিত ৬০টি আবিষ্কৃত ক্ষুদ্র খনি অঞ্চলের ক্ষেত্রেওসম্প্রসারিত করার প্রস্তাবে বুধবার সম্মতি জানাল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে এই বিষয়টি সম্পর্কে আলোচনার পরই মন্ত্রিসভা তাতেঅনুমোদন জানায়। এই ক্ষুদ্র তেল ও গ্যাস খনিগুলির মধ্যে ২২টি হল তেল ও প্রাকৃতিকগ্যাস নিগম লিমিটেড (ওএনজিসি)-এর, পাঁচটি অয়েল ইন্ডিয়া লিমিটেড-এর এবং ১২টি নতুনঅনুসন্ধান ও লাইসেন্সদান নীতি (এনইএলপি)-র অন্তর্গত। আবিষ্কৃত এই ক্ষুদ্র খনি অঞ্চলগুলি থেকে ১৯৪.৬৫ মিলিয়ন মেট্রিকটন করেতেল ও গ্যাস আহরণের সম্ভাবনা রয়েছে। এই খনিগুলিকে আরও উন্নত করে তোলারপাশাপাশি, তেল ও গ্যাস উৎপাদনের জন্য সেগুলিতে অর্থ বিনিয়োগেরও প্রস্তাব করাহয়েছে। আশা করা হচ্ছে যে এই বিনিয়োগের পথ ধরে প্রত্যক্ষ ও পরোক্ষ কর্মসংস্থানেরসুযোগ সৃষ্টি হবে ৮৮ হাজারেরও বেশি। /
নদীসমূহের আন্তসংযোগকরণ কর্মসূচির অগ্রগতি বিষয়ক প্রতিবেদন

প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় মন্ত্রিসভা বৃহস্পতিবার জল সম্পদ মন্ত্রকের নদীসমূহের আন্ত:সংযুক্তকরণ সম্পর্কিত বর্তমান অবস্থা ও অগ্রগতি বিষয়ক প্রতিবেদনে অনুমোদন দিয়েছে। দেশের নদীসমূহের আন্ত:সংযুক্তকরণ সম্পর্কে ২০০২ সালে সুপ্রিম কোর্টে যে রিট আবেদন করা হয়েছিল তার পরিপ্রেক্ষিতে সংশ্লিস্ট মন্ত্রককে দেওয়া সুপ্রিম কোর্টের রায়ের ভিত্তিতে এই প্রতিবেদন প্রস্তুত করা হয়। জাতীয় প্রেক্ষাপট পরিকল্পনার আওতায় এই বিষয়টি নদীসমূহের আন্ত:সংযোগকরণ প্রকল্পগুলি রূপায়নের কাজ নিয়ন্ত্রণে সহায়তা করবে। মন্ত্রিসভাকে তথ্য দিয়ে অবগত করতে নদীসমূহের আন্ত:সংযোগকরণ কর্মসূচি রূপায়নের জন্য গঠিত ‘বিশেষ কমিটি’ প্রতিবছর দু’বার করে এই অগ্রগতি বিষয়ক ষান্মাসিক প্রতিবেদন পেশ করবে। দেশের স্বার্থে যথাসম্ভব দ্রুততার সঙ্গে চূড়ান্ত ও যথাযথ সিদ্ধান্ত নেওয়ার কাজ এই ষান্মাসিক প্রতিবেদনের মাধ্যমে সুনিশ্চিত হবে।
তিরুপতি বিমানবন্দরে সেরিমোনিয়াল লাউঞ্জ গড়ে তোলার জন্য জমি বরাদ্দে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ তিরুপতি বিমানবন্দরে সেরিমোনিয়াল লাউঞ্জ গড়ে তোলার জন্য জমি বরাদ্দের প্রস্তাব মঞ্জুর করা হয়। বিমানবন্দর কর্তৃপক্ষের ১,৮০০ স্কোয়ার মিটার জমি বছরে ন্যূনতম ১ টাকা ইজারায় অন্ধ্রপ্রদেশের শিক্ষা এবং কল্যাণ পরিকাঠামো উন্নয়ন পর্ষদকে (এপিইডব্লিুউআইডিসি) ১৫ বছরের জন্য দেওয়া হবে। তিরুপতি ভগবান শ্রীভেঙ্কটেশ্বরের আলয়। এখানে প্রায়শই বিশিষ্ট ব্যক্তিরা আসেন। এই সেরিমোনিয়াল লাউঞ্জ গড়ে উঠলে পূণ্যার্থীরা আরও বেশি সুযোগ-সুবিধা পাবেন। লাউঞ্জটি রক্ষণাবেক্ষণের দায়িত্বে থাকবে এপিইডব্লিুউআইডিসি।
স্যুইস কনফেডারেশনের রাষ্ট্রপতির ভারত সফরকালে স্বাক্ষরিত চুক্তি/সমঝোতার তালিকা

1. কোঙ্কন রেলওয়ে কর্পোরেশন লিমিটেড এবং দ্যস্যুইস ফেডারেল ইনস্টিটিউট অফ টেকনলজি, জুরিখ-এর মধ্যে সমঝোতা। 2. ভারতের রেল মন্ত্রক এবং স্যুইসকনফেডারেশনের পরিবেশ, পরিবহণ, শক্তি এবং যোগাযোগ দপ্তরের মধ্যে, রেল ক্ষেত্রেটেকনিক্যাল সহযোগিতা বিষয়ে সমঝোতা। /
শ্রী সি কে জাফর শরিফের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী শ্রী সি কে জাফর শরিফের প্রয়াণে শোক প্রকাশ করেছেন। এক বার্তায় প্রধানমন্ত্রী বলেন, “শ্রী সি কে জাফর শরিফজির আকষ্মাৎ প্রয়াণে আমি মর্মাহত। বর্ষিয়ান এই সাংসদ সংসদের কাজকর্ম সুষ্ঠুভাবে চালাতে উল্লেখযোগ্য ভূমিকা নিয়েছেন। কর্ণাটকের দাবি-দাওয়া দিল্লি পর্যন্ত পৌঁছে দেওয়ার সফল কন্ঠ ছিলেন তিনি। তাঁর শোক-সন্তপ্ত পরিবার-পরিজন ও সমর্থকদের সমবেদনা জানাই”।
প্রধানমন্ত্রী মোদীকে টেলিফোনে ফ্রান্সের রাষ্ট্রপতির অভিনন্দন

সাধারণ নির্বাচনে বিপুল জয়ের জন্য ফ্রান্সের রাষ্ট্রপতি ইমানুয়েল ম্যাঁক্র টেলিফোনে প্রধানমন্ত্রী শ্রী নরেন্দ্র মোদীকে শুভেচ্ছা জানিয়েছেন। উভয় নেতাই ভারত ও ফ্রান্সের মধ্যে কৌশলগত অংশীদারিত্বকে আরও মজবুত করার লক্ষ্যে একযোগে কাজ করার জন্য নিজেদের অঙ্গীকারের কথা পুনরায় ব্যক্ত করেছেন। জটিল ও গুরুত্বপূর্ণ বিষয়গুলিতে দৃঢ়ভাবে ভারতের পাশে থাকার জন্য প্রধানমন্ত্রী মোদী ফ্রান্সকে ধন্যবাদ জানিয়েছেন। গণতান্ত্রিক দুনিয়ায় প্রধানমন্ত্রী মোদীকে এক অগ্রণী নেতা হিসাবে বর্ণনা করে রাষ্ট্রপতি ম্যাঁক্র আগামী আগস্ট মাসে দ্বিপাক্ষিক বৈঠক তথা জি-৭ শীর্ষ বৈঠকে যোগদানের জন্য প্রধানমন্ত্রী মোদীকে তাঁর আমন্ত্রণের কথা পুনরায় স্মরণ করিয়ে দেন।
‘ প্রযুক্তিরকল্যাণে যে কোনও দেশের নাগরিক ’  এখন বিশ্ব নাগরিক  : উপ-রাষ্ট্রপতির “Citizenand Society” গ্রন্থ প্রকাশ অনুষ্ঠানেবললেন প্রধানমন্ত্রী

নিজেরচিন্তাধারা ও মননশীলতাকে গ্রন্থাকারে ভবিষ্যৎ প্রজন্মের কাছে পৌঁছে দেওয়ার জন্যউপ-রাষ্ট্রপতি শ্রী হামিদ আনসারি’কে অভিনন্দিত করলেন প্রধানমন্ত্রী শ্রী নরেন্দ্রমোদী। আজরাষ্ট্রপতি ভবনে উপ-রাষ্ট্রপতির লেখা “Citizen and Society” বইটির প্রকাশউপলক্ষে আয়োজিত এক অনুষ্ঠানে উপস্থিত ছিলেন প্রধানমন্ত্রী। বইটি আনুষ্ঠানিকভাবেপ্রকাশ করেন রাষ্ট্রপতি শ্রী প্রণব মুখোপাধ্যায়। অনুষ্ঠানে প্রধানমন্ত্রী বলেন, প্রযুক্তি এখন যে কোনওদেশের নাগরিককে বিশ্ব নাগরিকত্বের মর্যাদায় উন্নীত করেছে। আর এইভাবেই চিরাচরিতসীমানা বা সীমান্তের ধ্যান-ধারণাও এখন সম্পূর্ণ বদলে গেছে। তবে, ভারতে সমাজ ওনাগরিকদের মধ্যে রয়েছে ‘পরিবার’ নামে এক বিশেষ বন্ধন সূত্র, যা আমাদের সবচেয়ে বড়শক্তি। শ্রী মোদী বলেন, বহু ভাষা ও উপভাষা সমৃদ্ধ দেশ হ’ল ভারত।এজন্য গর্বিত ভারতবাসীরা। বহু ধর্মমত ও পথে বিশ্বাসী মানুষ সম্প্রীতির সঙ্গেএকত্রে বাস করেন এখানে। সকল নাগরিকের অবদান সম্ভব করে তুলেছে এই পরিবেশ ওপরিস্থিতি গড়ে তোলার কাজে।
ভুটানের মান্দেছু জলবিদ্যুৎ প্রকল্প সংক্রান্ত ভারত-ভুটান চুক্তির ৩ নং আর্টিকেলের সংশোধনী অনুমোদন করল কেন্দ্রীয় মন্ত্রিসভা

প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভুটানের মান্দেছু জলবিদ্যুৎ প্রকল্প (এমএইচইপি) সংক্রান্ত ভারত-ভুটান চুক্তির ৩ নং আর্টিকেলের সংশোধনীটি অনুমোদিত হল। ভুটানকে দেওয়া ভারতের ঋণ পরিশোধের মেয়াদ বাড়ানো হল আরও দু’বছর। ভুটানে ঐ প্রকল্পটির রূপায়ণ হবে ১৫ বছরের পরিবর্তে ১৭ বছরে। এর সুফলগুলি হল – ভুটানের ৭২০ মেগাওয়াটের এমএইচইপি-র থেকে প্রথম বছর বিদ্যুৎ আমদানি হবে প্রতি ইউনিট ভারতীয় মুদ্রায় ৪.১২ টাকায়; ভুটান থেকে ভারতের অতিরিক্ত বিদ্যুৎ প্রাপ্তির নিশ্চয়তা; ভারত-ভুটান অর্থনৈতিক সম্পর্ক দৃঢ় করা ও বিশেষ করে জলবিদ্যুৎ ক্ষেত্রে আন্তঃসংযোগ বাড়ানো এবং সার্বিক ভারত-ভুটান সম্পর্ক গভীরতর করা।
পুলিশবাহিনীকে নাগরিকদের প্রতি সংবেদনশীল হওয়ার আহ্বান জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন, পুলিশদের কাজকর্মে মূল গুরুত্বপূর্ণ বিষয়টি হল সংবেদনশীলতা। এজন্য একটি নমনীয় প্রাথমিক কাঠামো গড়ে তোলা প্রয়োজন যাতে পুলিশবাহিনীতে নাগরিকদের প্রতি সংবেদনশীলতাবোধের উন্মেষ ঘটে। পুলিশবাহিনীর উচিত স্থানীয় নাগরিকদের সঙ্গে যোগাযোগ গড়ে তোলা। সমাজবদ্ধ জীব হিসেবে মানুষের সাফল্য ও কৃতিত্বকে বাহবা দেওয়া উচিত পুলিশবাহিনীর। প্রধানমন্ত্রী বলেন, নাগরিকরা যখন থানা ও পুলিশ চৌকিগুলিতে যাবেন বিভিন্ন কাজকর্মের সুবাদে তখন তাদের মধ্যে পুলিশবাহিনীর কাজকর্ম সম্পর্কে জ্ঞান ও শ্রদ্ধা যাতে জেগে ওঠে তার ব্যবস্থা করা প্রয়োজন। আজ গুজরাটের কচ্ছ-এ পুলিশের মহানির্দেশকদের এক সম্মেলনের সমাপ্তি অধিবেশনে ভাষণ দিচ্ছিলেন প্রধানমন্ত্রী। কচ্ছ-এর ধরদো-তে আজই ছিল সম্মেলনের তৃতীয় তথা শেষদিন। সম্মেলনে বিভিন্ন আলাপ-আলোচনার গতি-প্রকৃতি ও ভালো দিকগুলি সম্পর্কে সন্তোষ প্রকাশ করেন প্রধানমন্ত্রী। তিনি বলেন, এ সমস্ত কিছুই পুলিশবাহিনীর নিষ্ঠা ও পেশাগত দক্ষতারই পরিচয় বহন করে। সম্মেলনে গৃহীত বিভিন্ন প্রস্তাব ও সুপারিশ বাস্তবায়িত করতে একটি স্বচ্ছ রূপরেখা তৈরির আহ্বান জানান তিনি। প্রধানমন্ত্রী বলেন, সম্মেলনে প্রবীণ এবং নবীন – পুলিশবাহিনীর সকল আধিকারিকই আলোচনায় অংশগ্রহণ করে তাঁদের মতামত তুলে ধরেছেন। এর ফলে, পদাধিকারের দিক দিয়ে যে কোনরকম ভেদ, দূরত্ব বা সঙ্কোচ রাখা হয়নি, বাহিনীর পক্ষে তা এক শুভ লক্ষণ। সাইবার নিরাপত্তা, ডিজিটাল প্রযুক্তি এবং সোশ্যাল মিডিয়ার প্রসঙ্গ উত্থাপন করে প্রধানমন্ত্রী বলেন, এসমস্ত ক্ষেত্রে কাজ করার সময় পুলিশ আধিকারিকদের উচিত নতুন নতুন উদ্ভাবনী শক্তিকে ঠিকভাবে কাজে লাগানো। আন্তঃরাজ্য সীমান্ত এলাকায় কাজকর্মের ক্ষেত্রে প্রতিবেশী জেলাগুলির সঙ্গে ঘনিষ্ঠ সংযোগ রক্ষা করারও পরামর্শ দেন তিনি। পর্যটন ক্ষেত্রে পুলিশি ব্যবস্থা, বিপর্যয় মোকাবিলায় পুলিশের সহায়ক ভূমিকা এবং পুলিশ প্রশিক্ষণের মতো বিষয়গুলিও প্রধানমন্ত্রী তাঁর বক্তব্যে তুলে ধরেন। পুলিশ আধিকারিকদের মধ্যে নিষ্ঠা ও নিঃস্বার্থ সেবার যে পরিচয় পাওয়া গেছে তার বিশেষ প্রশংসা করেন প্রধানমন্ত্রী। জাতির নিরাপত্তার পক্ষে তা একান্তভাবে জরুরি বলে তিনি মনে করেন। বিশেষ বিশেষ কাজের স্বীকৃতিতে রাষ্ট্রপতির পদকও তিনি প্রদান করেন গোয়েন্দা ব্যুরো-র আধিকারিকদের। এর আগে, সম্মেলনে অংশগ্রহণকারী প্রতিনিধিরা পুলিশ বিশ্ববিদ্যালয় এবং ফরেন্সিক বিজ্ঞান বিশ্ববিদ্যালয়ের মতো বিষয়গুলির ওপর আলোচনা ও মত বিনিময় করেন। সম্মেলনে স্বরাষ্ট্র মন্ত্রী শ্রী রাজনাথ সিং এবং দুই স্বরাষ্ট্র প্রতিমন্ত্রী শ্রী কিরেন রিজিজু এবং শ্রী হরিভাই পার্থিভাই চৌধুরিও উপস্থিত ছিলেন।
প্রধানমন্ত্রী ৪ জানুয়ারীতে মনিপুর ও অসম সফরে যাচ্ছেন

প্রধানমন্ত্রী শ্রী নরেন্দ্র মোদী ৪ জানুয়ারীতে মনিপুর ও অসমে সফর করবেন। মনিপুরে প্রধানমন্ত্রী একটি প্রকল্পের উদ্বোধন ও ভিত্তিপ্রস্তর স্হাপন করবেন। মোরে’তে ইন্টিগ্রেটেড চেকপোস্ট, ডোলাইথাবিতে বাঁধ প্রকল্প, সায়োমবাঙে এফসিআই-এর মজুত ভান্ডার, থাংগালসুরুনগন্ডে কয়েকটি জল সরবরাহ প্রকল্প উদ্বোধনের জন্য শ্রী মোদী ফলক উন্মোচন করবেন। শিলচর ও ইম্ফলের মধ্যে ৪০০ কেভির ডবল সার্কিট লাইনটি তিনি জাতির উদ্দেশে উৎসর্গ করবেন। ইম্ফলে ধনমঞ্জুরি বিশ্ববিদ্যালয়ে পরিকাঠামো উন্নয়নে ও ক্রীড়া ব্যবস্হা প্রকল্পের উদ্বোধনী ফলকও প্রধানমন্ত্রী স্হাপন করবেন। এরপর তিনি ইম্ফল পূর্ব জেলার হপ্তাকাঙজেইবুং-এর জনসমাবেশে ভাষণ দেবেন। অসমে, শিলচরের রামনগরে একটি জনসভায় প্রধানমন্ত্রী ভাষণ দেবেন। /
অসামরিক বিমান পরিবহণ নীতি অনুমোদিত কেন্দ্রীয় মন্ত্রিসভার বৈঠকে

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে অসামরিক বিমান পরিবহণ নীতিটিকে আজ অনুমোদন দেওয়া হল। দেশের স্বাধীনতা লাভের পর এই প্রথম একটি পূর্ণাঙ্গ অসামরিক বিমান পরিবহণ নীতি পেশ করা হল কেন্দ্রীয় অসামরিক বিমান পরিবহণ মন্ত্রকের পক্ষ থেকে। প্রস্তাবিত এই নীতিতে যে সমস্ত বিষয় অন্তর্ভুক্ত করা হয়েছে তার মধ্যে রয়েছে : • আঞ্চলিক ক্ষেত্রগুলির মধ্যে সংযোগ • নিরাপত্তা • বিমান পরিবহণ সম্পর্কিত ব্যবস্থা ও পরিচালন • রুট পরিচালনা সম্পর্কিত নির্দেশাবলী • আন্তর্জাতিক বিমান পরিবহণের ক্ষেত্রে ৫/২০ ব্যবস্থা অনুসরণ • দ্বিপাক্ষিক বিমান চলাচল সংক্রান্ত অধিকার • কোড-শেয়ার সম্পর্কিত চুক্তি • আর্থিক সাহায্য ও সমর্থন • রাজ্য সরকার, বেসরকারি ক্ষেত্র এবং সরকারি-বেসরকারি অংশীদারিত্বে গড়ে তোলা বিমানবন্দর • ভারতীয় বিমানবন্দর কর্তৃপক্ষ • বিমান চলাচল সম্পর্কিত পরিষেবা • বিমান চলাচল সম্পর্কিত নিরাপত্তা, বিদেশি যাত্রী আগমন এবং কাস্টম্‌স সংক্রান্ত নিয়ম-নীতি • হেলিকপ্টার পরিষেবা • চার্টার্স • রক্ষণাবেক্ষণ, সংস্কার ও মেরামত • বিমানবন্দরগুলির কাজকর্ম • বিমান পরিষেবার মাধ্যমে পণ্য পরিবহণ • বিমান পরিষেবায় ‘মেক ইন ইন্ডিয়া’ কর্মসূচির অন্তর্ভুক্তি • বিমান চলাচল সম্পর্কিত শিক্ষা ও দক্ষতা অর্জন • বিমান পরিবহণকে নিরন্তর রাখা • সংশ্লিষ্ট অন্যান্য কার্যাবলী • অত্যাবশ্যকীয় পরিষেবা পরিচালন আইন, ১৯৬৮। বিমান পরিবহণ নীতির মূল লক্ষ্যগুলির মধ্যে রয়েছে আগামী ২০২২ সালের মধ্যে ভারতকে তৃতীয় বৃহত্তম অসামরিক বিমান পরিবহণ ক্ষেত্ররূপে চিহ্নিত করা (বর্তমানে ভারত অধিকার করে রয়েছে নবম স্থান), অন্তর্দেশীয় বিমান চলাচলের ক্ষেত্রে ২০১৫-র ৮ কোটি টিকিট বুকিং-এর মাত্রাকে ২০২২ সালের মধ্যে ৩০ কোটিতে উন্নীত করা, বাণিজ্যিক বিমান পরিবহণের সংখ্যা ২০১৬-র ৭৭ থেকে ২০১৯-এর মধ্যে ১২৭-এ বৃদ্ধি করা, পণ্য পরিবহণের মাত্রা চারগুণ বৃদ্ধি করে ১০ মিলিয়ন টনে উন্নীত করা ইত্যাদি।
বিপর্যয় মোকাবিলা ক্ষেত্রে ভারত-আর্মেনিয়া সহযোগিতা চুক্তির প্রস্তাব  :  অনুমোদন কেন্দ্রীয় মন্ত্রিসভার

বিপর্যয় মোকাবিলা ক্ষেত্রে ভারত ও আর্মেনিয়ার মধ্যে পারস্পরিক সহযোগিতার প্রসার ঘটবে। এইমর্মে এই দুটি দেশের মধ্যে এক চুক্তি স্বাক্ষরের প্রস্তাবে আজ অনুমোদন দিলকেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয়মন্ত্রিসভার এই বৈঠকটি। মউস্বাক্ষরের ফলে ভারত ও আর্মেনিয়ার মধ্যে বিপর্যয় মোকাবিলার ক্ষেত্রে যেমনসহযোগিতার প্রসার ঘটবে, অন্যদিকে তেমনই বিপর্যয়ের মুহূর্তে দুটি দেশের জনসাধারণেরইকল্যাণ, সুরক্ষা ও নিরাপত্তা নিশ্চিত করা সম্ভব হবে। বিপর্যয় মোকাবিলা ক্ষেত্রেপারস্পরিক স্বার্থে প্রাসঙ্গিক তথ্যেরও আদানপ্রদান ঘটবে এই দুটি দেশের মধ্যে। মউস্বাক্ষরের অন্যতম উদ্দেশ্য হল, বিপর্যয় মোকাবিলা সংক্রান্ত এমন এক ব্যবস্থা গড়েতোলা যার আওতায় উপকৃত হবে ভারত ও আর্মেনিয়া –দুটি দেশই। অন্যান্য দেশের বিপর্যয়মোকাবিলা সংক্রান্ত ব্যবস্থা সম্পর্কেও তারা সচেতন ও ওয়াকিবহাল হওয়ার সুযোগ লাভকরবে এই মউ স্বাক্ষরের পথ ধরে। /
টি এন সেশনের মৃত্যুতে প্রধানমন্ত্রীর শোকজ্ঞাপন

টি এন সেশনের প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন। প্রধানমন্ত্রী বলেন, “শ্রী টি এন সেশন একজন অসামান্য সরকারি আধিকারিকছিলেন। তিনি অধ্যবসায় ও নিষ্ঠার সঙ্গে দেশের সেবা করেছেন। নির্বাচনীপ্রক্রিয়ার সংস্কার করে আমাদের গণতন্ত্রকে আরও শক্তিশালী ও অংশীদার করেতোলার লক্ষ্যে তিনি উদ্যোগী ছিলেন। তাঁর প্রয়াণে আমি শোকাহত। ওঁ শান্তি।”
ঝাড়খন্ডের দেউঘরে একটি নতুন এইমস্‌ স্থাপনে মন্ত্রিসভার অনুমোদন

ঝাড়খন্ডের দেউঘরে এইমস্‌-এর ধাঁচে একটি নতুন হাসপাতাল গড়ে তোলা বিষয়টিকে কেন্দ্রীয় মন্ত্রিসভা অনুমোদন করেছে। নতুন দিল্লিতে বুধবার ১৬ই মে প্রধানমন্ত্রীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এই সিদ্ধান্ত মঞ্জুর করা হয়। এই চিকিৎসা প্রতিষ্ঠান গড়ে তোলার জন্য ১ হাজার ১০৩ কোটি টাকা অনুমোদন করা হয়েছে। প্রধানমন্ত্রী মাতৃ সুরক্ষা যোজনার আওতায় এই চিকিৎসা প্রতিষ্ঠানটি গড়ে উঠবে। দেউঘরের এইমস্‌-এ থাকবে – ৭৫০টি শয্যাবিশিষ্ট হাসপাতাল ও ট্রমা কেয়ার সুবিধা। প্রতি বছর এমবিবিএস স্তরে ১০০ জন ছাত্রছাত্রী ভর্তি হতে পারবেন। একটি নার্সিং কলেজ, যেখানে প্রতি বছর ৫০ জন শিক্ষার্থী ভর্তি হতে পারবেন। এছাড়াও, আবাসিক ভবন ও অন্যান্য সুযোগ-সুবিধা থাকবে। ১৫টি অপারেশন থিয়েটারের পাশাপাশি ২০টি স্পেশালিটি বা সুপার স্পেশালিটি দপ্তর। ৩০ শয্যাবিশিষ্ট আয়ুষ চিকিৎসা পরিষেবা কেন্দ্রও থাকবে এই হাসপাতালে। …